དེ་མིན་ད་དུང་འགྲེམ་སྟོན་ཐོག་མངོན་ཐེངས་དང་པོ་ཡིན་པ་ནི།ཀྲུང་གོའི་ཚོང་འཕུར་ཀུང་སིས་ཨུ་རུ་སུའི་མཉམ་འབྲེལ་མཁའ་སྐྱོད་བཟོ་སྐྲུན་ཚོགས་པ་དང་ལྷན་དུ་ཞིབ་བཟོ་བྱས་པའི་རྟགས་ཅན་གྱི་ཐག་རིང་ཞེང་ཚད་ཆེ་བའི་འགྲུལ་སྐྱེལ་གནམ་གྲུ་ཆེ་གྲས་ཀྱི་དཔེ་དབྱིབས་གནམ་གྲུ་ཡིན་ཞིང་།དེ་ནི་རྟགས་ཅན་གྱི་བསྡུར་ཚད་གཅིག་དང་གཅིག་ཡིན་པའི་གནམ་གྲུའི་དཔེ་དབྱིབས་རྒྱལ་སྤྱིའི་ཐོག་འགྲེམ་ཐེངས་དང་པོ་ཡིན་པ་རེད།ཀྲུང་གོའི་བཟོ་སྐྲུན་ཁང་གི་ཡོན་ཧྲི།རྒྱལ་སྲིད་སྤྱི་ཁྱབ་ཁང་གནམ་གྲུ་ཆེ་གྲས་རིགས་གཅིག་མཁས་པ་ཨུ་ཡོན་ལྷན་ཁང་གི་ཀྲུའུ་རེན་ཀྲང་ཡན་ཀྲུང་གིས་གསར་འགོད་པའི་བཅར་འདྲི་དང་ལེན་གནང་སྐབས།རྟགས་ཅན་གྱི་གནམ་གྲུའི་ཐོག་ནས་ང་ཚོ་དངོས་སུ་ཞེང་ཚད་ཆེ་བའི་གནམ་གྲུ་ཞིབ་བཟོ་བྱེད་པའི་དུས་མཚམས་གསར་པར་སླེབས་པ་མཚོན་ཡོད་ཅེས་ངོ་སྤྲོད་གནང་ཡོད་པ་རེད།